AMC Fisioterapeute se projek vir kinders - My Matzikama | My Matzikama
Anro-Mari Cohen, die fisioterapeut van AMC Fisioterapeute, bestee een oggend per maand by die Olifantsriviervereniging vir Persone met Gestremdhede om 'n bydrae te lewer en 'n verskil in iemand se lewe te maak.
Anro-Mari wil hê dat die kinders se tyd by die sentrum hulle 'gelukkige plek' moet wees en wil begin deur 'n speelgoedinsameling te loods. Kindwees gaan oor speel, leer, om nuwe dinge te bemeester en te ontdek en daarom wil sy kinders van leergeleenthede voorsien deur middel van stimulering deur speel.
Indien iemand ook 'n kind se hart wil bly maak, kan jy betrokke raak deur speelgoed te skenk of 'n skenking te maak. Van die benodighede is legkaarte, balle, springtoue, inkleurboeke, kryte, sagte speelgoed, draagbare CD-spelers en CD's, boontjiesakkes, karretjies, plastiekdiere, poppe, teestelle, plastiekstoeltjies, vloerlegkaarte, kosbakkies vir kinders om pap uit te eet. Skoonmaakmiddels soos tandeborsels, tandepasta, lyfroom, waslappe, boudjiesalf, ensovoorts is ook welkom.
Indien jy enigiets wil bydra, kan dit by die praktyk afgelaai word of kontak vir Anro-Mari by 0825291792.
Bron: AMC Fisioterapeute
Klawer Wyne Markdag
Klawer Wynkelder hou 1 Mei 'n markdag. Daar gaan lekker musiek wees, heerlike, vars roosterkoeke en 'n springkasteel vir...
Inligtingsessie oor menseregte op Vanrhynsdorp
'n Inligtingsessie oor menseregte en kultuur word op 23 Maart by die Vanrhynsdorp- en die Ou Tronk-museums gehou. Die...
Op Vrydag, 10 Maart, het die Matzikama-munisipaliteit 'n vergadering in die raadsaal gehou. Rhenda Stephan, die burgemeester, het klein...
Matzikama Munisipaliteit Walking Bus-projek
Dan Plato, minister van gemeenskapsveiligheid in die Wes-Kaap, raadslid Mariana Carosini en die speaker van die Matzikama-munisipaliteit, Kallie Louw...
Sewe nuwe programme dié Januarie op VIA
Die Afrikaanse leefstylkanaal VIA (DStv-kanaal 147) spog met sewe splinternuwe TV-programme in die nuwe jaar. Of jy van landbou...